Document ID: 32005R1719

KOMISIJAS REGULA (EK) Nr. 1719/2005
(2005. gada 27. oktobris),
ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. un 12. pantu,
tā kā:
(1)
Ar Regulu (EEK) Nr. 2658/87 ir izveidota preču nomenklatūra, turpmāk tekstā “kombinētā nomenklatūra”, kas vienlaicīgi atbilst gan kopējā muitas tarifa, gan Kopienas ārējās tirdzniecības statistikas un pārējo Kopienas politikas jomu prasībām attiecībā uz preču importu vai eksportu.
(2)
Likumdošanas vienkāršošanas nolūkā ir lietderīgi modernizēt kombinēto nomenklatūru un pielāgot tās struktūru.
(3)
Ir nepieciešams grozīt kombinēto nomenklatūru, lai ņemtu vērā grozījumus prasībās attiecībā uz statistiku un tirdzniecības politiku un grozījumus, kas izdarīti, lai pildītu starptautiskās saistības, nodrošinātu tehnoloģiju un saimniecisko attīstību, kā arī nepieciešamību saskaņot vai padarīt skaidrākus tekstus, un nepieciešamību veikt terminoloģiskus pielāgojumus, lai panāktu vienveidību dažu dalībvalstu, kuras pievienojās 2004. gadā, muitas terminoloģijā.
(4)
Saskaņā ar Regulas (EEK) Nr. 2658/87 12. pantu tās I pielikums no 2006. gada 1. janvāra jāaizstāj ar kombinētās nomenklatūras pilnīgo redakciju kopā ar autonomajām un līgtajām nodokļa likmēm, kas izriet no Padomes vai Komisijas pieņemtajiem pasākumiem.
(5)
Šajā regulā paredzētie pasākumi ir saskaņā ar Muitas kodeksa komitejas sniegto atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikumu aizstāj ar šīs regulas pielikuma tekstu.
2. pants
Šī regula stājas spēkā 2006. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 27. oktobrī

Labels: 3